Ekrem İmamoğlu

**Ekrem İmamoğlu** (jdb. 4 hezîrana 1970, Cevizli, Akçaabat, Trebzon) siyasetmedar, mirovê karsaziyê ye û ji sala 2019an heta sala 2025an şaredariya Bajarê Mezin ya Stembolê kiriye. Ekrem İmamoğlu di 18ê adara sala 2025an de ji aliyê hikûmeta Recep Tayyip Erdoğan ve hatiye girtin.

Ekrem İmamoglu di navbera salên 2014 û 2019an de wekê şaredarê navçeya Stembol ya Beylikdüzü yê hatiye hilbijartin. İmamoğlu di hilbijartina herêmê ya sala 2019an de dibe namzetên partiya siyasî ya çep a tirk ya CHPê. Di hilbijartina yekem de Ekrem İmamoğlu wekê şaredarê bajarê mezin a Stembolê hatiye hilbijartin û di 17ê nîsana 2019an de dest bi kerê xwe yê şaredariyê dike lê hilbijartina yekem ku Ekrem İmamoğlu tê hilbijartin ji aliyê hikûmeta AKPê ve tê betalkirin. Ji bo ku li bajarê Stembolê hilbijartin were dûbarekirin hilbijartina yekem di 6ê gulana sala 2019an de hatiye betal kirin û biryara hilbijartina duyem tê dayîn. İmamoğlu di hilbijartina duyem a ku di 23ê hezîrana sala 2019an de bi ferqek mezin dîsa hatiye hilbijartin û piştê hilbijartina duyem di 27ê hezîrana sala 2019an de careke din dîsa dibe şaredarê bajarê mezin ya Stembolê. Ekrem İmamoğlu piştî pênc sala di hilbijartina 31ê adara sala 2024an ji bo ku bibe şaraderî bajarê mezin a Stenbolê carek din dîsa wekê şaredarê bajarê mezin Stenbolê hatiye hilbijartin.

## Jiyan û perwerde
Ekrem İmamoğlu di 4ê hezîrana 1970an de li gundê Cevizli ya bi ser parêzgeha Trebzonê ya navçeya Akçaabatê hatiye dinyaye. Ekrem İmamoğlu kurê dê û bavê Hava û Hasan İmamoğlu ye. İmamoğlu di temenê çar saliyê xwe de di demsalên havînan de perwerdeya xwendina Quranê wergirtiye û beriya dibistana seretayî de hînê xwendina Quranê bûye.

Piştî ku dibistana navîn a Trebzonê xilas dike ji bo perwerdeya xwe yê zanîngehê pêşî li Zanîngeha Rojhilata Navîn a Endezyariya Avahiyê qezenc dike lê neçe wî zanîngehê. Piştre jî li Beşa Rêveberiya Karsaziyê ya Zanîngeha Gîrneyê ya Amerîkayê de dest bi perwerdehiya xwe yê zanîngehê kiriye. Piştî du salan ku malbata wî di sala 1987an de koçê bajarê Stembolê bûye qeyda xwe yê zanîngehê tîne Zanîngeha Stembolê û li wir perwerdehiya xwe ya zanîngehê diqedîne.

Ekrem İmamoğlu di 1995an de bi hevjîna xwe Dilek Kaya İmamoğlu re zewicî ye û sê zarokên wan hene.

## Kariyera siyasî
[thumb|çep|200px|Ekrem İmamoğlu û hevjîna wî [Dilek İmamoğlu di dema hilbijartina sala 2019an de, li navçeya Silivri ya Stembolê.]] Ekrem İmamoğlu di sala 2000Ì de wek nêrînek siyasî beşdarî partiya CHPê bû. Di sala 2004an de dibe namzetê CHPê û di hilbijartina yekem de Şaredariya navçeya bajarê Stenbol ya Beylikdüzü yê bidestxistiye.

Dema ku ew serokê navçeyê yê CHP Beylikdüzü bû malên hevbendiyê damezrand û danûstendina partiya xwe li gel xelkê navçeyê zêdekir. Li navçeyê şahîyên wek konser û pêşangeha li darxist, alîkariya civakî pêşkêşî gel kir , rêxistinên civakî û jinan ya partîya xwe berfireh kir û dibistanên navçeyê daye nûkirin. Di vê heyamê de, cara yekem tecrûbeya hilbijartin wergirt û di referandûma sala 2010an de ji ber ku welatîyên navçeyê bi xebatên Ekrem İmamoğlu bi bandor bû, navçê li dijî ji bo guherîna yasaya li Tirkiyê ji sedê 54, degê xwe ya "Na" bikaranîn.
### Şaredariya Beylikdüzüyê
Ew dem li Stembolê, rêveberiya şaredariya Beylikdüzüyê di destê AKPê de bû, lê Beylikdüzü di wî demê de bi tenê navçê ya wekem bû ku encama referandûmê de dengê "na" bikaranî. Di sala 2011 de hilbijartinên giştî li Tirkiyê, CHP li gorî hilbijartinê yên berê dengê xwe li navçeyê 8 xal zêdekir û di navçeyê de bû partiya yekemîn. İmamoğlu carek dîsa ji nûve bûye serokê rêxistina CHPê ya navçeyê Beylikdüzüyê.

### Şaredariya Stembolê
thumb|Logoya Ekrem İmamoğlu ku ji bo hilbijartina sala 2019an hatiye bikaranîn.
Piştî ku şaredarê Şaredariya Bajarê Mezin ê Stembolê Kadîr Topbaş di 23ê îlona sala 2017an de îstifa kiriye, Îmamoglu ji aliyê CHPê ve ji bo Şaredariya Bajarê Mezin a Stembolê wekê namzet hatiye diyarkirin. Di dengdana ku di 28ê îlona sala 2017an de li Meclisa Şaredariya Bajarê Mezin a Stenbolê hatiye kirin de, namzetê AKPê Mewlûd Uysal bi 179 dengan wekê Serokê Şaredariya Bajarê Mezin a Stenbolê hatibû hilbijartin, Îmamoglu jî 125 deng standibû.
#### Hilbijartinên herêmî yên 31ê adara sala 2019an û betalkirina mezbateya wî ya hilbijartinê
Di civîna danasîna namzedan a ku di 18ê kanûna sala 2018an de hat kirin de Ekrem Îmamoglu wek namzetê Şaredariya Bajarê Mezin a Stenbolê ya CHPê hatiye diyarkirin. Ekrem İmamoğlu di vê pêvajoyê de xwe ji raya giştî re dide naskirin, gelek caran li kolan û esnafan geriyaye û bi nêzîkatiya xwe ya nerm di medya û medyaya civakî de cih digire. Bi taybetî axaftina wî ya li kolana navçeya Sultanbeyliyê ya bi jina bi navê Mahrûze ku hilbijêra AKPê bû û jê re gotiye, "ez diayên te dixwazim, ne dengên te" bi gotinên xwe li ser medyaya civakî dibe rojev.
thumb|İmamoğlu piştî dayîna belgeya hilbijartinê ya piştî hilbijartinên 31ê adarê di dema axavtinekê de.

Piştê hilbijartinên herêmî ya 31ê adara sala 2019an serokê Lijneya Hilbijartinê ya Bilind Sadî Guven ragihand ku li gor agahiyên dawî Ekrem İmamoğlu bi 4 milyon û 159 hezar û 650 dengan li pêş Namzedê Şaredariya Bajarê Mezin a Stenbolê ya AKPê Binali Yıldırım bû. Serokatiya Parêzgeha Stenbolê ya AKPê di 2ê nîsanê de îtiraz kiribû û daxwaza hêjmartina dengên nederbasdar û serrastkirina dengên xeletên sindoqan kiribû. Piştî ku îtîraz ji aliyê Lijneya Hilbijartinê ya Bilind ve hatiye qebûlkirin, hêjmartina dengên nederbasdar dîsa dest pê kir. Di 17ê nîsana sala 2019an de bi temambûna ji nû ve hêjmartina dengan hate ragihandin ku Ekrem İmamoğlu bi 4 milyon û 169 hezar û 765 dengan li pêş hevrikê xwe Bînalî Yildirim ê ku 4 milyon û 156 hezar û 36 deng wergirtiye, hilbijartin temam bûye. İmamoğlu di heman rojê de bi wergirtina belgeya ji Lijneya Hilbijartinê ya Bilind ya Stembolê dest bi wezîfeya xwe kiriye.

Li ser îtiraza AKPê ya ji bo avakirina komîteyên sindoqan, Lijneya Hilbijartinê ya Bilind di 6ê gulana sala 2019an de biryar dide ku di hilbijartinên 23ê hezîrana sala 2019an de tenê hilbijartina Şaredariya Bajarê Mezin a Stenbolê were nûkirin û bi vî awayî belgeya hilbijartinê ya İmamoğlu ji aliyê lijneyê ve hatiye betal kirin.

#### Hilbijartinên herêmî yên 23ê hezîrana sala 2019an
Piştê ku hilbijartinên Stenbolê hate betalkirin, İmamoğlu li Beylikduzuyê mîtîngek li dar xist û çakêt û qerewêtê xwe derxist û wiha bang kir:

Dema ku Ekrem İmamoğlu ji bo xebatên hilbijartinê bi otobusê di nav Stembolê de geriya xortek li pey otobusê dimeşe û diqîre û dibêje “Her tişt dê baş bibe Ekrem Ağabey!”. Ev gotina vî xortê "Her tişt dê baş bibe!" di pêvajoya hilbijartinê de dibe rojev û ev gotin dibe slogana İmamoğlu ya hilbijartina Stenbolê. Ji ber kampanyaya serketî ya İmamoğlu û betalkirina neheq a hilbijartina ku tê de biser ketibû, populerbûna İmamoğlu di nav gel zêdetir kiribû.

Ew di hilbijartinên nûvekirî ya di 23ê hezîrana sala 2019an de bi 4.742.082 dengan, 806.014 zêdetir deng ji hevrikê xwe yê herî nêzîk bidest dixe wekê şaredarê Şaredariya Bajarê Mezin a Stembolê hatiye hilbijartin û di 27ê hezîranê de bi wergirtina mazbateya xwe yê hilbijartinê dest bi wezîfeya xwe kiriye.

### Hilbijartina serokomariya 2023an
Di daxuyaniya ku di 6ê adara sala 2023an de hatibû dayîn de hatiye ragihandin ku ew ê di hilbijartinên serokomariyê yên ku di heman salê de bên kirin de tevî 7 berbijêrên din bibe namzetê cîgirê serokomariya Tirkiyê. Ekrem İmamoğlu di 7ê gulana heman salê de li Erziromê di dema mîtînga ku piştgirî dida Kemal Kılıçdaroğlu de rastî êrîşan hatibû. Girseya ku ji 200 kesan pêk hatibûn bi keviran êrîşî otobusa hilbijartinê ya İmamoğlu dikin, ji ber êrîşan kesên ku beşdarê mîtîngê birîndar dibin û neçar dimîne ku mîtînga xwe di nîvî de bidawî bike. Piştê bidawîkirina mîtîngê hatibû ragihandin ku di êrîşan de hinek kes sivik birîndar bûne û 17 kesên din jî bi giranî birîndar bûne û rakirine nexweşxaneyan. Piştî van bûyeran rayedarên hikûmetê û partiya AKP pesnê êrîşkaran dane û İmamoğlu sûcdar kirine.
### Hilbijartina serokkomariya pêşerojê
Piştê ku di hilbijartinên herêmî yên 31ê adara sala 2024an de CHPê bi dengên ji %37,81 dengên giştî bûye partiya yekem ku ev yek di hinek beşên civakê de dibe sedema niqaşkirina hilbijartinên pêşwext. Di mehên paşerojê de, ji ber sedema kêmbûna rêjeya dengên AKPê, ji ber sedema qeyrana aborî, bihabûn û bêkarî, nîgeraniya li ser serweriya qanûnî û serxwebûna dadweriyê û rewşa dijwar ya kesên xanenişîn û komên kêm-dahat, rêjeya dengên AKPê dest bi kêmbûnê dike û ev jî her ku diçe nîqaşa hilbijartinên pêşwext zêdetir dike. Li gel van nîqaşan navê Ekrem İmamoğlu wekê namzetê îhtimal a derokkomariyê ya CHPê derdikeve pêş. Serokê giştî yê CHPê Özgür Özel di 28ê çileya sala 2025an de piştî destpêkirina lêpirsîn û desteserkirina şaredarî û şaredariyên CHPê ragihandibû ku namzedê serokomariyê yê wê partiyê dê bi hilbijartinên pêşwext ên di nav partiyê de bên kirin, diyar bibe. Paşê hatiye ragihandin ku ev hilbijartina namzetê serokkomariyê ya di partiya CHPê di 23ê adara sala 2025an de were kirin. Hatiye payîn İmamoğlu ji bo bibe namzedê serokomariyê yê partiya xwe beşdarî hilbijartinên pêşwextê partiya xwe bibe di 21ê sibata sala 2025an de bi serlêdaneke nivîskî serî Navenda Giştî ya CHPê daye û dibe berendamê hilbijartinên pêşwext ên serokomariyê ya CHPê.

116 parlementerên CHPê ji bo ku İmamoğlu bibe berendam di hilbijartinên pêşwext de îmze avêtin. Berê ku ev hilbijartin pêk were dîplomaya Ekrem İmamoğlu ji aliyê hikûmeta Recep Tayyip Erdogan ve hatiye betalkirin û piştre jî hatiye girtin. Piştê ku İmamoğlu hatiye girtin ji CHPê daxwaz dike ku CHP dîsa ev hilbijartina pêşwext a namzetiya serokkomariyê lidar bixe. Di hilbijartina pêşwext a ku di vê hilbijartinê de namzetê serokkomariyê ya CHPê di 23ê adara sala 2025an de hatiye lidarxistin berendamê tekane Ekrem İmamoğlu di vê hilbijartina pêşwextê CHPê de wekê namzetê serokkomariyê ya CHPê hatiye hilbijartin. Li gorî daxuyaniya serokê giştî yê CHPê Ozgur Ozel, di hilbijartina pêşwext a CHPê de ku li gelek bajar û li navçeyên hatiye lidarxistin de İmamoğlu 14 milyon û 850 hezar deng standiye.

### Betalkirina dîplomaya wî
Di 18ê adara sala 2025an de Lijneya Rêveber a Zanîngeha Stenbolê ragihandibû ku bi hinceta "nenebûn" û "xeletiya eşkere" şaredarê Şaredariya Bajarê Mezin ê Stenbolê Ekrem İmamoğlu jî di nav de dîplomeyên 28 kesan betal kirine. İmamoğlu diyar kir ku ev biryar ne hiqûqî ye û biryardayina betalkirina dîplomeya wî tenê di destê lijneya îdareya karsaziyê de ye û kesên ku ev biryar dane dê li pêşberî dîrok û edaletê hesab bidin.

Ev geşedan di demekê ku dihat çaverêkirin ku İmamoğlu bibe namzedê serokomariyê ya Partiya Gel ya Komarî pêk hatiye. Ji ber ku li gorî qanûnên heyî namzedên serokomariya Tirkiyê divê xwediyê dîplomeya zanîngehê bin, betalkirina dîplomeya wî namzediya İmamoğlu dixe xetereyê. Her wiha serokê giştî yê CHPê Özgür Özel jî diyar kiriye ku ev biryar ji bo Zanîngeha Stenbolê lekeyeke reş e û diyar kir ku dê di 23ê adarê de berbijar xwe yên serokkomariyê diyar bikin.
### Binçavkirin û girtina wî

Ekrem İmamoğlu di 19ê adara sala 2025an di serê sibê de ji aliyê hikûmeta Recep Tayyip Erdogan ve tê binçavkirin. Berê ku ji aliyê polêsan ve ji mala wî were binçavkirin Ekrem İmamoğlu daxuyaniyeke li ser medyaya civakî parvedike û di parvekirinekê de dibeje ku bi sedan polîs hatine ber derê wî.

Piştê binçavkirina İmamoğlu di heman rojê de li gelek bajaran xwepêşandana gel li dijî hikûmeta Recep Tayyip Erdogan dest pê kirin. Di xwepêşandanan de mijarên civakî yên weke azadiya derbirînê, sansûra çapemeniyê û otorîterîzmê hatine bibîranîn û ji serokkomarê tirk Recep Tayyîp Erdogan hatiye xwestin ku îstifa bike.

## Dîroka hilbijartinan

### Hilbijartinên herêmî yên Stembolê

## Nîşe

## Çavkanî

## Girêdanên derve

* 

Kategorî:Jidayikbûn 1970
Kategorî:Mêr
Kategorî:Mirovên zindî
Kategorî:Siyasetmedarên Partiya Gel a Komarî
Kategorî:Siyasetmedarên Tirkiyeyê
Kategorî:Şaredar